
Proiect„Șcheia – Comunitate pentru Seniori”, COD SMIS 353056
Apel PIDS/632/PIDS_P6/OP4/ESO4.11/PIDS_A26 – 
Servicii de îngrijire la domiciliu pentru persoanele vârstnice – Regiuni mai puțin dezvoltate

Comuna Șcheia lansează proiectul „Șcheia – Comunitate pentru Seniori”, dedicat dezvoltării serviciilor de îngrijire la domiciliu 
pentru persoanele vârstnice
Comuna Șcheia, județul Suceava în parteneriat cu Asociația Centrul Diecezan Caritas Iași, anunță lansarea proiectului „Șcheia – Comunitate pentru Seniori”, Cod SMIS 353056, finanțat în cadrul Programului Incluziune și Demnitate Socială (PoIDS) 2021–2027, prin Apelul PIDS/632/PIDS_P6/OP4/ESO4.11/PIDS_A26 – Servicii de îngrijire la domiciliu pentru persoanele vârstnice – Regiuni mai puțin dezvoltate.

Proiectul are o valoare totală de 4.973.571,33 lei și se implementează în perioada 01 iulie 2026 – 31 iulie 2029.

Obiectivul general al proiectului este creșterea accesului la servicii sociale de îngrijire la domiciliu pentru 106 persoane vârstnice aflate în situații de dependență sau vulnerabilitate socială din comuna Șcheia, județul Suceava, prin dezvoltarea unui sistem integrat de servicii sociale și socio-medicale adaptate nevoilor fiecărui beneficiar. 

Mai mult decât un proiect de furnizare a serviciilor sociale, „Șcheia – Comunitate pentru Seniori” își propune să dezvolte un model de comunitate în care persoanele vârstnice să rămână parte activă a vieții sociale. În cadrul proiectului vor fi oferite servicii de îngrijire la domiciliu, sprijin pentru activitățile zilnice, consiliere socială, recuperare funcțională prin masaj, precum și activități de socializare, voluntariat și implicare comunitară, toate adaptate nevoilor individuale ale beneficiarilor. 
Implementarea proiectului se realizează prin colaborarea dintre Comuna Șcheia, județul Suceava în calitate de solicitant și Asociația Centrul Diecezan Caritas Iași, în calitate de partener și furnizor acreditat de servicii sociale. În cadrul acestui parteneriat, autoritatea publică locală și partenerul își reunesc resursele și expertiza pentru dezvoltarea și furnizarea unor servicii sociale integrate, adaptate nevoilor persoanelor vârstnice din comunitate.
Impactul proiectului depășește sprijinul acordat celor 106 beneficiari direcți. Prin dezvoltarea unei rețele locale de voluntari, organizarea de evenimente dedicate seniorilor, excursii, campanii de informare și activități intergeneraționale, proiectul urmărește consolidarea solidarității comunitare și schimbare a modului în care sunt percepute îmbătrânirea și rolul persoanelor vârstnice în societate. Seniorii nu vor fi doar beneficiari ai unor servicii, ci participanți activi la viața comunității, iar întreaga comunitate va fi încurajată să se implice în construirea unui mediu mai incluziv și mai solidar. 
Prin implementarea proiectului, comuna Șcheia face un pas important către dezvoltarea unor servicii sociale moderne, accesibile și sustenabile, contribuind la crearea unui sistem local de sprijin care răspunde provocărilor generate de îmbătrânirea populației și promovează dreptul fiecărei persoane de a îmbătrâni în demnitate, în propria locuință și în mijlocul comunității din care face parte. Mult succes echipei de implementare a proiectului!

Date de contact:
Solicitant                                                      Partener                                             
Comuna Șcheia                                           Asociația Centrul Diecezan Caritas Iași             
Telefon: 0230 526 588                                 Telefon: 0232 210 085
Primar: Burac Ion-Cristinel                          Coordonator activități partener: Scutaru Raluca

